Diari Oficial de la Generalitat Valenciana


Sumari del DOGV 7316, del 14-07-2014 (2014/6579)

DECRET 110/2014, d'11 de juliol, del Consell, pel qual es fixen les taxes a satisfer per la prestació de servicis acadèmics universitaris per al curs 2014/2015.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2014/07/11/110/dof/vci/html**

### Dades del document

Número de DOGV
:   7316

Data del DOGV
:   14-07-2014

Secció del DOGV
:   I. DISPOSICIONS GENERALS

Número del document
:   2014/6579


Data del document
:   11-07-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * universitat
    * legislació
    * cost de l'educació

DECRET 110/2014, d'11 de juliol, del Consell, pel qual es fixen les taxes a satisfer per la prestació de servicis acadèmics universitaris per al curs 2014/2015. [2014/6579]  
PREÀMBUL  
  
La Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, establix en l'article 81.3.b que els ingressos pels preus públics pels estudis conduents a l'obtenció de títols de caràcter oficial i validesa en tot el territori nacional els fixarà la comunitat autònoma, dins dels límits que establisca la Conferència General de Política Universitària.  
  
El Reial Decret Llei 14/2012, de 20 d'abril, de mesures urgents de racionalització del gasto públic en l'àmbit educatiu, en l'article 6, apartat cinc, punt 2, modifica el paràgraf primer de l'apartat b de l'article 81.3 de la Llei Orgànica 6/2001, de 21 de desembre, i disposa que els dits preus públics s'establiran en relació amb els costos de prestació del servici, dins dels límits que establisca la Conferència General de Política Universitària, en els termes següents:  
  
1r. En els ensenyaments de grau, els preus públics cobriran entre el 15 per cent i el 25 per cent dels costos en la primera matrícula; entre el 30 per cent i el 40 per cent dels costos en la segona matrícula; entre el 65 per cent i el 75 per cent dels costos en la tercera matrícula; i entre el 90 per cent i el cent per cent dels costos a partir de la quarta matrícula.  
  
2n. En els ensenyaments de màster que habiliten per a l'exercici d'activitats professionals regulades a Espanya, els preus públics cobriran entre el 15 per cent i el 25 per cent dels costos en la primera matrícula; entre el 30 per cent i el 40 per cent dels costos en la segona matrícula; entre el 65 per cent i el 75 per cent dels costos en la tercera matrícula, i entre el 90 per cent i el cent per cent dels costos a partir de la quarta matrícula.  
3r. En els ensenyaments de màster que no habiliten per a l'exercici d'activitats professionals regulades a Espanya, els preus públics cobriran entre el 40 per cent i el 50 per cent dels costos en la primera matrícula; i entre el 65 per cent i el 75 per cent dels costos a partir de la segona matrícula.  
El títol V, capítol VI, del Text Refós de la Llei de Taxes de la Generalitat, aprovat pel Decret Legislatiu 1/2005, de 25 de febrer, del Consell, regula les taxes per servicis acadèmics universitaris. L'article 150, apartat dos, establix que, sense perjuí del que disposa en els articles 2, apartat 3, i 5 d'esta llei, i a l'efecte de l'aplicació del quadro de tarifes de l'apartat u anterior, el Consell podrà fixar anualment els imports d'este, dins dels límits assenyalats a este efecte per la Conferència General de Política Universitària, així com introduir-hi noves titulacions o servicis universitaris susceptibles de ser retribuïts per mitjà de la present taxa. Així mateix, el Consell podrà fixar anualment els increments aplicables en cas de segona, tercera i posteriors matrícules, així com els ensenyaments amb preu o grau d'experimentalitat excepcional.  
  
En este context normatiu, este decret fixa els imports que han de satisfer els alumnes per la prestació del servici públic de l'ensenyament universitari dins dels límits establits en la Resolució de 5 de juliol de 2013, de la Secretaria General d'Universitats, que fa públic l'Acord de 25 de juny de 2013, de la Conferència General de Política Universitària, en què es decidix, d'una banda, no establir límits addicionals als establits en l'article 81.3 de la Llei Orgànica 6/2001, de 21 de desembre, per a la fixació dels preus públics dels ensenyaments universitaris oficials de grau i màster, i, d'un altra banda, establir per als ensenyaments de primer i segon cicle els mateixos límits de preus que per als ensenyaments de grau.  
El Consell, una vegada oïdes les universitats, establix per als estudiants estrangers el mateix import que per als estudiants espanyols, de conformitat amb l'annex d'este decret.  
  
En virtut d'això, fent ús de l'autorització atorgada per l'article 150.2 del Text Refós de la Llei de Taxes de la Generalitat, aprovat pel Decret Legislatiu 1/2005, de 25 de febrer, del Consell; vist l'acord adoptat per la Conferència General de Política Universitària, en la sessió de 25 de juny de 2013, pel qual es fixen els límits de preus per estudis conduents a l'obtenció de títols universitaris oficials, i posat en coneixement del Ple del Consell Valencià d'Universitats i de Formació Superior del dia 2 de juliol de 2014, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 11 de juliol de 2014,  
  
  
DECRETE  
  
Article 1. Abast i àmbit d'aplicació  
1. Les taxes a satisfer en el curs 2014/2015 per la prestació de servicis acadèmics d'educació superior en les universitats públiques de la Comunitat Valenciana conduents a l'obtenció de títols de caràcter oficial i validesa en tot el territori nacional, seran els establits en els annexos I, II i III.  
2. L'import de les taxes pels ensenyaments universitaris de grau, així com pels ensenyaments amb plans d'estudis estructurats en crèdits o pels ensenyaments amb plans d'estudis no estructurats en crèdits, i dels ensenyaments de màster, es troba dins de l'interval que determina a este efecte l'article 81.3.b de la Llei Orgànica 6/2001, de 21 de desembre, d'Universitats, en la redacció que dóna el Reial Decret Llei 14/2012, de 20 d'abril, de mesures urgents de racionalització del gasto públic en l'àmbit educatiu.  
3. L'import de les tarifes per la realització d'estudis conduents a títols propis de les universitats serà fixat pel Consell Social de cada universitat, igual que l'import de les taxes per la prestació de servicis no acadèmics per part de la universitat o per l'ús o la cessió d'instal·lacions universitàries.  
  
Article 2. Règim aplicable  
El règim aplicable a les taxes per la prestació de servicis acadèmics universitaris serà l'establit en el capítol VI del títol V del Text Refós de la Llei de Taxes de la Generalitat, aprovat pel Decret Legislatiu 1/2005, de 25 de febrer, del Consell.  
  
Article 3. Exempcions i bonificacions  
Els alumnes que reben beques i altres ajudes per a l'estudi amb càrrec als Pressupostos Generals de l'Estat o amb càrrec als Pressupostos de la Generalitat, els qui obtinguen matrícula d'honor o premi extraordinari de Batxillerat, els qui siguen membres de famílies nombroses, els qui hagen sigut víctimes de bandes armades o elements terroristes o en siguen familiars, i els altres que es troben en algun dels supòsits d'exempció a què es referix l'article 148 del Text Refós de la Llei de Taxes de la Generalitat, aprovat pel Decret Legislatiu 1/2005, de 25 de febrer, del Consell, tindran d'exempcions i bonificacions en els termes i les condicions establits en l'esmentat article.  
  
  
  
DISPOSICIONS ADDICIONALS  
  
Primera. Centres adscrits a la universitat pública  
L'import de les taxes a què es referix l'article 143.1 del Text Refós de la Llei de Taxes de la Generalitat, aprovat pel Decret Legislatiu 1/2005, de 25 de febrer, del Consell, abonades per l'alumnat que es matricule en centres adscrits a la universitat pública, serà ingressat pels centres en la universitat corresponent en un termini no superior a un mes des de la finalització de cada període de matrícula.  
  
Segona. Alumnes amb discapacitat  
Els alumnes que, en virtut del que establix la Llei 51/2003, de 2 de desembre, d'Igualtat d'Oportunitats, no-Discriminació i Accessibilitat Universal de les Persones amb Discapacitat, tinguen reconeguda una discapacitat igual o superior al 33 per cent tindran dret a l'exempció total de taxes en els estudis conduents a l'obtenció d'un títol universitari, tal com determinen la disposició addicional vint-i-quatre de la Llei Orgànica 6/2001, de 21 de desembre, d'Universitats, i l'apartat huit de l'article 148 del Text Refós de la Llei de Taxes de la Generalitat.  
  
  
Tercera. Estudiants estrangers  
L'import de les taxes aplicables als estudiants estrangers serà el mateix import que l'aplicat per als estudiants de nacionalitat espanyola, de conformitat amb l'annex I d'este decret.  
  
  
DISPOSICIONS FINALS  
  
Primera. Habilitació per al desplegament i l'execució  
Es faculta les persones titulars de les conselleries amb competències en matèria d'universitats i amb competències en matèria de tributs per a dictar les disposicions necessàries per al desplegament i l'execució del que disposa este decret.  
  
Segona. Entrada en vigor  
Este decret entrarà en vigor l'endemà de ser publicat en el Diari Oficial de la Comunitat Valenciana.  
  
València, 11 de juliol de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
  
  
ANNEX II  
Nivells d'experimentalitat de les ensenyances de grau  
  
Nivell d'experimentalitat 1: Dret, Filosofia, Història, Història i Patrimoni, Humanitats, Humanitats i Estudis Interculturals, Relacions Laborals i Recursos Humans, Sociologia, Treball Social.  
  
Nivell d'experimentalitat 2: Administració i Direcció d'Empreses, Administració d'Empreses, Ciències Polítiques i de l'Administració Pública, Ciències Polítiques i Gestió Pública, Comunicació Audiovisual, Criminologia, Criminologia i Seguretat, Economia, Educació Social, Espanyol: Llengua i Literatures, Estadística Empresarial, Estudis Àrabs i Islàmics, Estudis Francesos, Estudis Hispànics: Llengua Espanyola i les seues Literatures, Estudis Anglesos, Filologia Catalana, Filologia Clàssica, Finances i Comptabilitat, Geografia i Medi Ambient, Geografia i Ordenació del Territori, Gestió i Administració Pública, Història de l'Art, Informació i Documentació, Llengües Modernes i les seues Literatures, Mestre en Educació Infantil, Mestre en Educació Primària, Negocis Internacionals / International Business, Pedagogia, Periodisme, Publicitat i Relacions Públiques, Traducció i Interpretació, Traducció i Mediació Interlingüística.  
  
Nivell d'experimentalitat 3: Belles Arts, Ciències de l'Activitat Física i de l'Esport, Conservació i Restauració de Béns Culturals, Física, Gestió Turística, Matemàtiques, Psicologia, Turisme.  
  
Nivell d'experimentalitat 4: Arquitectura, Arquitectura Tècnica, Biologia, Bioquímica i Ciències Biomèdiques, Biotecnologia, Ciència i Tecnologia dels Aliments, Ciències Ambientals, Ciències del Mar, Disseny i Desenrotllament de Videojocs, Fonaments d'Arquitectura, Geologia, Enginyeria Electrònica Industrial, Enginyeria Aeroespacial, Enginyeria Agroalimentària i Agroambiental, Enginyeria Agroalimentària i del Medi Rural, Enginyeria Biomèdica, Enginyeria Civil, Enginyeria en Disseny Industrial i Desenrotllament de Productes, Enginyeria de l'Energia, Enginyeria d'Obres Públiques, Enginyeria d'Organització Industrial, Enginyeria de Sistemes de Telecomunicació, So i Imatge, Enginyeria de Tecnologies de Telecomunicació, Enginyeria de Tecnologies i Servicis de Telecomunicació, Enginyeria Elèctrica, Enginyeria Electrònica de Telecomunicació, Enginyeria Electrònica Industrial i Automàtica, Enginyeria Electrònica i Automàtica Industrial, Enginyeria en Geomàtica i Topografia, Enginyeria en Informàtica, Enginyeria en So i Imatge en Telecomunicació, Enginyeria en Tecnologies Industrials, Enginyeria Forestal i del Medi Natural, Enginyeria Informàtica en Tecnologies de la Informació, Enginyeria Mecànica, Enginyeria Multimèdia, Enginyeria Química, Enginyeria Telemàtica, Matemàtica Computacional, Òptica i Optometria, Química.  
  
Nivell d'experimentalitat 5: Infermeria, Farmàcia, Fisioteràpia, Logopèdia, Medicina, Nutrició Humana i Dietètica, Odontologia, Podologia, Teràpia Ocupacional.  
  
  
  
ANNEX III  
Nivells d'experimentalitat de les ensenyances estructurades en crèdits ?primer i segon cicle   
   
Nivell d'experimentalitat 1: Estudis conduents a l'obtenció dels títols de la llicenciatura en Ciències del Treball, Dret, Filosofia, Història, Història i Ciències de la Música, Humanitats, Sociologia i Diplomat en Relacions Laborals, i Treball Social.   
   
Nivell d'experimentalitat 2: Estudis conduents a l'obtenció dels títols de la llicenciatura en Administració i Direcció d'Empreses, Antropologia Social i Cultural, Ciències Actuarials i Financeres, Ciències Polítiques i de l'Administració, Comunicació Audiovisual, Criminologia, Economia, Filologia Alemanya, Filologia Àrab, Filologia Catalana, Filologia Clàssica, Filologia Francesa, Filologia Hispànica, Filologia Anglesa, Filologia Italiana, Geografia, Història de l'Art, Investigació i Tècniques de Mercat, Traducció i Interpretació, Documentació, Pedagogia, Periodisme, Psicopedagogia, Publicitat i Relacions Públiques, i de la diplomatura en Biblioteconomia i Documentació, Ciències Empresarials, Gestió i Administració Pública, Educació Social i Mestre/a en les seues diferents especialitats.   
   
Nivell d'experimentalitat 3: Estudis conduents a l'obtenció dels títols de la llicenciatura en Belles Arts, Ciències de l'Activitat Física i de l'Esport, Ciències i Tècniques Estadístiques, Física, Matemàtiques i Psicologia, i de la diplomatura en Estadística i Turisme.   
   
Nivell d'experimentalitat 4: Estudis conduents a l'obtenció dels títols d'Arquitectura i Arquitectura Tècnica, Enginyeria i Enginyeria Tècnica, llicenciatura en Biologia, Bioquímica, Biotecnologia, Ciències Ambientals, Ciències del Mar, Ciència i Tecnologia dels Aliments, Enologia, Química, Veterinària, i de la diplomatura en Òptica i Optometria.   
   
Nivell d'experimentalitat 5: Estudis conduents a l'obtenció dels títols de la llicenciatura en Farmàcia, Medicina, Odontologia, i de la diplomatura en Infermeria, Fisioteràpia, Logopèdia, Nutrició Humana i Dietètica, Podologia i Teràpia Ocupacional.


Còpia Permalink ELI